SET ปิดบวก 3 จุด ขานรับ Fund Flow ไหลเข้า-นลท.ดักเก็บหุ้นรับอานิสงส์เลือกตั้ง
SET ปิดบวก 3 จุด ขานรับ Fund Flow ไหลเข้า-นลท.ดักเก็บหุ้นรับอานิสงส์เลือกตั้ง โดยดัชนีปิดตลาดวันนี้ ที่ระดับ 1,623.62 จุด บวก 3.09 จุด หรือ 0.19% มูลค่าการซื้อขาย 5.52 หมื่นล้านบาท
25 ม.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,623.62 จุด บวก 3.09 จุด หรือ 0.19% มูลค่าการซื้อขาย 5.52 หมื่นล้านบาท
10 หุ้นดันดัชนีวันนี้

ด้าน นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) เปิดเผยว่า ตลาดหุ้นไทยวันนี้ปรับตัวขึ้นได้ ในทิศทางเดียวกับตลาดหุ้นในภูมิภาคเอเชียที่ส่วนใหญ่จะอยู่ในแดนบวกกัน รับผลจาก Fund Flow ไหลเข้ามาในเอเชีย หลังจากที่เงินดอลลาร์สหรัฐฯอ่อนค่าลงเมื่อเทียบกับเงินในเอเชียที่เริ่มแข็งค่าขึ้น
ทั้งนี้ ตลาดบ้านเราในระหว่างทางก็มีเผชิญแรงขายทำกำไรบ้างหลังจากที่ได้ปรับตัวขึ้นมาพอควร แต่ก็ได้แรงซื้อจากนักลงทุนต่างชาติ เนื่องจากการเลือกตั้งที่ชัดเจนขึ้นทำให้นักลงทุนต่างชาติมีความมั่นใจมากขึ้น เพราะหลังการเลือกตั้งแล้วภาคเอกชนก็น่าจะกล้าลงทุน อีกทั้งยังเชื่อว่าจะมีเม็ดเงินสะพัดด้วย ดังนั้นจึงได้เข้ามาเก็งหุ้นที่ได้ประโยชน์จากการเลือกตั้ง
ส่วนแนวโน้มการลงทุนในสัปดาห์หน้า นายกิติชาญ กล่าวว่า ตลาดฯน่าจะปรับตัวขึ้นต่อไปได้ จาก Fund Flow ที่ไหลเข้ามา พร้อมให้ติดตามความคืบหน้าการเจรจาการค้าระหว่างสหรัฐฯ และจีน ซึ่งสหรัฐฯว่าจะยังมีการเจรจาอยู่ ส่วนการปิดหน่วยงานรัฐบาล (ชัตดาวน์) ของสหรัฐฯไม่น่าจะมีผลต่อดัชนีฯ และให้ติดตามการทยอยประกาศผลประกอบการของบริษัทจดทะเบียน
โดยสัปดาห์หน้าจะมี SCC และ PTTEP ที่จะประกาศงบฯออกมา รวมถึงให้ติดตามการประชุมธนาคารกลางสหรัฐ (เฟด) ที่จะมีขึ้นในวันที่ 29-30 ม.ค.นี้ ซึ่งก็คาดว่าเฟดน่าจะพูดในเชิงชะลอการปรับขึ้นอัตราดอกเบี้ย และติดตามเรื่องร่างข้อตกลงการถอนตัวของอังกฤษจากการเป็นสมาชิกของสหภาพยุโรป (Brexit)
พร้อมให้แนวรับ 1,610-1,600 จุด ส่วนแนวต้าน 1,635-1,650 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
CPALL มูลค่าการซื้อขาย 5,608.63 ล้านบาท ปิดที่ 77.25 บาท เพิ่มขึ้น 0.25 บาท
PTTGC มูลค่าการซื้อขาย 4,634.51 ล้านบาท ปิดที่ 67 บาท ลดลง 2 บาท
PTT มูลค่าการซื้อขาย 3,358.01 ล้านบาท ปิดที่ 48.75 บาท ลดลง 0.25 บาท
IVL มูลค่าการซื้อขาย 2,020.99 ล้านบาท ปิดที่ 46.25 บาท ลดลง 1.50 บาท
SCB มูลค่าการซื้อขาย 1,751.71 ล้านบาท ปิดที่ 130.50 บาท เพิ่มขึ้น 0.50 บาท
 
ตลาดหุ้นเอเชีย
